
Σύσταση στην Κοινότητα Πέρδικας Ν. Θεσπρωτίας 
Νομικού Προσώπου με την επωνυμία "ΕΝΙΑΙΑ ΣΧΟ¬ 

ΣΧΟΛΕΙΟΥ - ΓΥΜΝΑΣΙΟΥ". 3 

Διάλυση Αναπτυξιακού Συνδέσμου Σκάλας Φιλιατών 

Νομού Θεσπρωτίας. 4 

Σύσταση Αμιγούς Αναπτυξιακής Δημοτικής Επιχείρη¬ 
ση Δήμου Ανδανίας(Α.Δ.Ε.Δ.ΑΝ,) Ν. Μεσσηνίας... 5 


ΑΠΟΦΑΣΕΙ Σ 

Αοιθ. 46968 (1) 


Τροποποίηση του Οργανισμού Εσωτερικής Υπηρεσίας 
του Ν.Π "Δημοτικός Αθλητικός Οργανισμός Δήμου 
Παπάγου". 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/1981, όπως 
τροποποιήθηκαν με τις όμοιες του άρθρου 8 παρ. 5 του 
Ν.2307/1995. 

2. Τις διατάξεις του άρθρου 8 του Ν. 2503/1997. 

3. Την υπ’ αριθμ. 53/2004 απόφαση του Δημοτικού Συμ¬ 
βουλίου του Δήμου Παπάγου με την οποία εκφράζει την 
σύμφωνη γνώμη του για την υπ’ αριθμ. 13/2004 απόφαση 
του Διοικητικού Συμβουλίου του Ν.Π.Δ.Δ. "Δημοτικός 
Αθλητικός Οργανισμός Δήμου Παπάγου". 

4. Την γνωμοδότηση του Γ' Υπηρεσιακού Συμβουλίου 
που διατυπώθηκε στο υπ’ αριθμ. 9/2004 πρακτικό του. 

5. Την με αριθμ. οικ. 16978/2003 απόφαση Γενικού 
Γραμματέα Περιφέρειας Αττικής περί μεταβίβασης αρ¬ 
μοδιοτήτων (Φ.Ε.Κ. 1693/18.11.2003), αποφασίζουμε: 

Εγκρίνουμε την υπ’ αριθμ. 13/2004 απόφαση του Διοι¬ 
κητικού Συμβουλίου του Ν.Π. "Δημοτικός Αθλητικός Ορ¬ 


γανισμός Δήμου Παπάγου" περί τροποποίησης του Ορ¬ 
γανισμού Εσωτερικής Υπηρεσίας αυτού ως εξής: 

(1) Στο κεφάλαιο Β, άρθρο 3, περί "Οργανικής σύνθε¬ 
σης, διαβάθμισης, κατάταξης και αριθμός των οργανικών 
θέσεων κατά ειδικότητα του προσωπικού του Ν.Π." και σε 
ό,τι αφορά στο Τακτικό Προσωπικό: 

"1. ΤΑΚΤΙΚΟ ΠΡΟΣΩΠΙΚΟ 

Οι οργανικές θέσεις του Ν.Π. "Δημοτικός Αθλητικός Ορ¬ 
γανισμός Παπάγου" είναι οι παρακάτω: 

α. ΚΑΤΗΓΟΡΙΑ ΠΕ 

1. Διοικητικού-Οικονομικού, θέση μία (1) με βαθμό Δ-Α. 

2. Καθηγητών Φυσικής Αγωγής, θέσεις τέσσερις (4) με 
βαθμό Δ-Α. 

β. ΚΑΤΗΓΟΡΙΑ ΔΕ 

Τεχνιτών - Συντηρητών, θέσεις δύο (2) με βαθμό Δ-Α. 

Διοικητικού, θέσεις δύο (2) με βαθμό Δ-Α. 

γ. ΚΑΤΗΓΟΡΙΑ ΥΕ 

Κλητήρων - Φυλάκων - Νυχτοφυλάκων - Γενικών Καθη¬ 
κόντων, θέσεις τέσσερις (4) με βαθμό Ε-Β. 

Προσωπικό Καθαριότητας, θέσειςτρεις (3) με βαθμό Ε-Β." 

(2) Στο κεφάλαιο Γ, άρθρο 5, παρ.2 (Δ/νση Δημοτικού 
Αθλητικού Οργανισμού Παπάγου), διαγράφονται τα εδά¬ 
φια ιρ, ιγ και ιέ και η αρίθμηση των υπολοίπων εδαφίων, 
έχει ως εξής: 

"Το εδάφιο ιδ γίνεται ιβ, το εδάφιο ιστ γίνεται ιγ και το 
εδάφιο ιζ γίνεται ιδ". 

(3) Στο κεφάλαιο Γ, άρθρο 5, παρ.2, (Δ/νση Δημοτικού 
Αθλητικού Οργανισμού Παπάγου) τροποποιείται το εδά¬ 
φιο β ως εξής: 

"β. Η άσκηση γενικής διοικητικής Εποπτείας σε όλο το 
προσωπικό του Ν.Π. με οποιαδήποτε σχέση εργασίας και 
η εισήγηση στον Πρόεδρο κάθε θέματος που αφορά στην 
κατάσταση του προσωπικού, στην εσωτερική μετακίνηση 
των υπαλλήλων για κάλυψη υπηρεσιακών αναγκών του, 
στον αριθμό και την ειδικότητα που απαιτούνται για την 
διασφάλιση της εύρυθμης λειτουργίας του Ν.Π. και στην 
έγκριση των αδειών του προσωπικού". 

(4) Στο κεφάλαιο Γ, άρθρο 5, παρ.4(α), (Τμήμα Διοικητι¬ 
κού - Οικονομικού - Αρμοδιότητες Προϊσταμένου) προ¬ 
στίθενται νέες υποπαράγραφοι υπ’ αριθμ. 13, 14, 15 και 
16 που έχουν ως εξής: 

"13) Συνυπογράφει με τον Πρόεδρο του Δ.Σ. τις απα¬ 
ραίτητες επιταγές του Ν.Π.". 

14) Υπογράφει και χορηγεί ύστερα από αίτηση, πιστο¬ 
ποιητικά (υπηρεσιακών - μισθολογικών μεταβολών ή άλ¬ 
λα) σε άτομα που έχουν σχέση ή εργάζονται στο Ν.Π. 

15) Προγραμματίζει τις άδειες του προσωπικού. 

16) Καθορίζει το εβδομαδιαίο ή μηνιαίο πρόγραμμα ερ¬ 
γασίας του προσωπικού που εργάζεται σε βάρδιες, σε συ¬ 
νεργασία με τους προϊσταμένους των άλλων τμημάτων ή 
γραφείων 11 . 

(5) Στο κεφάλαιο Γ, άρθρο 5, παρ. 4 (Τμήμα Διοικητικού 
- Οικονομικού), τα εδάφια α(1) (Αρμοδιότητες Προϊστα¬ 
μένου) και β(2) (ια) (Αρμοδιότητες Γραφείου Λογιστηρί¬ 
ου), τροποποιούνται ως εξής: 

"α.(1.) Η εποπτεία και ο έλεγχος του τμήματος του για 
την εύρυθμη λειτουργία αυτού". 

"β. (2) (ια) Η διενέργεια κάθε πράξης σχετικής με την προ¬ 
μήθεια όλων των ειδών για τις ανάγκες του Ν.Π., με την 
άμεση επίβλεψη του Προϊστάμενου του Τμήματος του". 

(6) Στο κεφάλαιο Δ, άρθρο 7του Ο.Ε.Υ., το εδάφια α, β 
και γ της παρ. 1, τροποποιούνται ως εξής: 

"α. Διευθυντής του Νομικού Προσώπου "Δημοτικός 
Αθλητικός Οργανισμός - Παπάγου", επιλέγεται υπάλλη¬ 
λος των κλάδων ΠΕ Καθηγητών Φυσικής Αγωγής, ή ΠΕ 
Διοικητικού-Οικονομικού, ή ΔΕ Διοικητικού. 

β. Προϊστάμενος του τμήματος Διοικητικού-Οικονομι- 
κού, επιλέγεται υπάλληλος των κλάδων ΠΕ Διοικητικού - 
Οικονομικού ή ΔΕ - Διοικητικού. 

γ. Προϊστάμενος του τμήματος Αθλητικών και Πολιτι¬ 
στικών δραστηριοτήτων, Κατασκευής και Συντήρησης 
Αθλητικών εγκαταστάσεων, επιλέγεται υπάλληλος των 
κλάδων ΠΕ Καθηγητών Φυσικής Αγωγής, ή ΠΕ Διοικητι- 
κού-Οικονομικού, ή ΔΕ Τεχνιτών Συντηρητών". 

Κατά συνέπεια οι νέες επί πλέον θέσεις είναι 5 και η συ¬ 
νολική ετήσια δαπάνη είναι 82.0126 ευρώ που είναι μέσα 
στα όρια που ορίζει ο Ν. 1188/1981. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 2004 

Με εντολή Γ ενικού Γ ραμματέα Περιφέρειας 
Η Διευθύντρια 
ΚΩΝ. ΤΣΟΓΚΑ 
-♦- 

Αριθ. 4700 (2) 

Συγκρότηση υπηρεσιακού Συμβουλίου υπαλλήλων Περι¬ 
φέρειας Ανατολικής Μακεδονίας-Θράκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤ. ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη τις διατάξεις: 

α. Των άρθρων 9 και 11 παρ. 5 και 7 του Ν. 3260/2004 
"Ρυθμίσεις του συστήματος προσλήψεων και θεμάτων 
δημόσιας διοίκησης" (ΦΕΚ 151/Α/6.8.2004). 

β) Του Ν. 2503/1997 "Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις" (ΦΕΚ 107/Α/30.5.1997). 

γ) Της παρ. Β4του άρθρου 40 του Ν. 1884/1990 "Διαρ¬ 
ρυθμίσεις στην έμμεση φορολογία και άλλες διατάξεις 
(ΦΕΚ 81/Α'). 

δ) Του άρθρου 6 του Ν. 2839/2000 "ρυθμίσεις θεμάτων 
γενικής γραμματείας ισότητας (ΦΕΚ 196 Α'). 

ε) Την υπ’ αριθμ. 1021/7.4.1999 απόφασης σύστασης 


του υπηρεσιακού συμβουλίου υπαλλήλων Περιφέρειας 
Ανατ. Μακεδονίας-Θράκης (ΦΕΚ326/Β/13.4.1999). 

στ) Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, γιατί το υπηρεσιακό συμβούλιο έχει ήδη 
συσταθεί και θα λειτουργεί με την παρούσα συγκρότηση 
με ισάριθμα μέλη, αποφασίζουμε: 

1. Συγκροτούμε στην Περιφέρεια Ανατολικής Μακεδο¬ 
νίας - Θράκης πενταμελές υπηρεσιακό συμβούλιο αρμό¬ 
διο για όλο το προσωπικό της Περιφέρειας, από: 

α. Τρεις (3) μονίμους υπαλλήλους με Α' βαθμό από αυ¬ 
τούς που υπάγονται στην αρμοδιότητα του υπηρεσιακού 
συμβουλίου και υπηρετούν στην έδρα του, με τους ανα¬ 
πληρωτές τους. 

Ένα τουλάχιστον από τα τακτικά μέλη και ένα από τα 
αναπληρωματικά θα είναι διαφορετικού φύλου από τα 
λοιπά, εφόσον υπάρχει και έχει τις νόμιμες προϋποθέ¬ 
σεις. 

Β) Δύο αιρετούς εκπροσώπους των εργαζομένων με 
βαθμό τουλάχιστον Α' με τους αναπληρωτές τους. 

2. Τα υπό στοιχεία α' τακτικά μέλη της παραγ. 1 ορίζο¬ 
νται από τον Γ ενικό Γ ραμματέα της Περιφέρειας από 
υπαλλήλους που πληρούν τις προϋποθέσεις να επιλε- 
γούν ως προϊστάμενοι διευθύνσεων, σύμφωνα με τις δια¬ 
τάξεις του άρθρου 11 του Ν. 3260/2004. 

3. Τα υπό στοιχεία α' αναπληρωματικά μέλη της παραγ. 
1 της παρούσης ορίζονται από τον Γ ενικό Γ ραμματέα της 
Περιφέρειας από υπαλλήλους που έχουν επιλεγεί ως 
προϊστάμενοι διευθύνσεων. 

4. Με την απόφαση ορισμού των μελών του υπηρεσια¬ 
κού συμβουλίου, ορίζεται ως πρόεδρος ένα από τα τακτι¬ 
κά μέλη με αναπληρωτή του, επίσης ένα από τα μέλη αυ¬ 
τά στην περίπτωση που προεδρεύει ο αναπληρωτής του 
προέδρου θα συμμετέχει ως τακτικό μέλος ο αναπληρω¬ 
τής του προεδρεύοντος. 

5. Γραμματέας του υπηρεσιακού συμβουλίου ορίζεται 
υπάλληλος με βαθμό τουλάχιστον Γ, με αναπληρωτή του 
υπάλληλο του ιδίου βαθμού της οικείας υπηρεσίας. 

6. Η θητεία των μελώντου υπηρεσιακού συμβουλίου εί¬ 
ναι διετής. 

7. Όταν το υπηρεσιακό συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
αιρετών εκπροσώπων των μονίμων υπαλλήλων μετέχουν 
οι δύο αιρετοί εκπρόσωποι του προσωπικού με σύμβαση 
εργασίας ιδιωτικού δικαίου αορίστου χρόνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 6 Σεπτεμβρίου 2004 

Ο Γ ενικός Γ ραμματέας Περιφέρειας 
ΜΙΧΑΛΗΣ Α. ΑΓΓΕΛΟΠΟΥΛΟΣ 

-♦- 

Αοιθ. 5150 (3) 

Σύσταση στην Κοινότητα Πέρδικας Ν. Θεσπρωτίας Νομι¬ 
κού Προσώπου με την επωνυμία "ΕΝΙΑΙΑ ΣΧΟΛΙΚΗ 

ΕΠΙΤΡΟΠΗ ΝΗΠΙΑΓΩΓΕΙΟΥ-ΔΗΜΟΤΙΚΟΥΣΧΟΛΕΙΟΥ 

- ΓΥΜΝΑΣΙΟΥ". 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 203 του Δημοτικού και Κοι¬ 
νοτικού Κώδικα (Π.Δ. 410/1995). 

2. Τις διατάξεις του άρθρου δ,παρ.8 του Ν. 1894/1990 
(ΦΕΚΙΙΟΑ'). 

3. Τις υη’ αριθμ. 1168/23.3.2000 και 1168/23.3.2000 
αποφάσεις μας, με τις οποίες συνεστήθησαν Νομικά Πρό¬ 
σωπα με τις επωνυμίες, αντίστοιχα "ΣΧΟΛΙΚΗ ΕΠΙΤΡΟΠΗ 
6ΘΕΣΙΟΥ ΔΗΜΟΤΙΚΟΥ ΣΧΟΛΕΙΟΥ ΚΑΙ ΝΗΠΙΑΓΩΓΕΙΟΥ 
ΠΕΡΔΙΚΑΣ" και "ΣΧΟΛΙΚΗ ΕΠΙΤΡΟΠΗ ΓΥΜΝΑΣΙΟΥ ΠΕΡ¬ 
ΔΙΚΑΣ", οι οποίες δημοσιεύθηκαν στο ΦΕΚ 484/6.4.2000. 

4. Την υπ’ αριθμ. 105/2004 απόφαση του Κοινοτικού 
Συμβουλίου Πέρδικας. 

5. Την υπ’ αριθμ. 20921/19.9.2001 απόφαση Γ.Γ. Περι¬ 
φέρειας Ηπείρου "Μεταβίβαση αρμοδιοτήτων στους Δι¬ 
ευθυντές και παροχή εξουσιοδότησης υπογραφής απο¬ 
φάσεων, με εντολή Γενικού Γραμματέα Περιφέρειας" 
ΦΕΚ 1271/Β'2001, αποφασίζουμε: 

1. Καταργούμε τα Νομικά Πρόσωπα με τις επωνυμίες 
"ΣΧΟΛΙΚΗ ΕΠΙΤΡΟΠΗ 6ΘΕΣΙΟΥ ΔΗΜΟΤΙΚΟΥ ΣΧΟΛΕΙΟΥ 
ΚΑΙ ΝΗΠΙΑΓΩΓΕΙΟΥ ΠΕΡΔΙΚΑΣ" και "ΣΧΟΛΙΚΗ ΕΠΙΤΡΟ¬ 
ΠΗ ΓΥΜΝΑΣΙΟΥ ΠΕΡΔΙΚΑΣ" και συγχωνεύουμε αυτά σε 
νέο Νομικό Πρόσωπο, το οποίο συνιστούμε με την πα¬ 
ρούσα απόφαση, με την επωνυμία "ΕΝΙΑΙΑ ΣΧΟΛΙΚΗ ΕΠΙ¬ 
ΤΡΟΠΗ ΝΗΠΙΑΓΩΓΕΙΟΥ - ΔΗΜΟΤΙΚΟΥ ΣΧΟΛΕΙΟΥ - ΓΥ¬ 
ΜΝΑΣΙΟΥ" Κοινότητας Πέρδικας Νομού Θεσπρωτίας. 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης αναλώσιμων 
υλικών κ.λ.π. 

β) Η εκτέλεση μικρών έργων για επισκευή και συντήρη¬ 
ση των διδακτηρίων. 

γ) Η αποκατάσταση φθορών και ζημιών των επίπλων, 
του εξοπλισμού και γενικά των διδακτηριακών εγκατα¬ 
στάσεων και 

δ) Η φροντίδα για την εξεύρεση άλλων πόρων και ο εφο¬ 
διασμός των Σχολικών Μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για τη λειτουργία της και γενικό¬ 
τερα η λήψη όλωντων μέτρων που κρίνονται αναγκαία για 
τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο θα διοικείται από εννιαμελές Δι¬ 
οικητικό Συμβούλιο, με τους αναπληρωτές του, αποτε- 
λούμενο από: 

α) Τον Πρόεδρο της Κοινότητας ως Πρόεδρο ή τον απ’ 
αυτόν οριζόμενο Πρόεδρο. 

β) Δύο Κοινοτικούς Συμβούλους εκ των οποίων ο ένας 
είναι Σύμβουλος της μειοψηφίας. 

γ) Το Διευθυντή του Νηπιαγωγείου. 

δ) Το Διευθυντή του Δημοτικού Σχολείου. 

ε) Το Διευθυντή του Γυμνασίου. 

στ) Τον εκπρόσωπο του Συλλόγου Γονέων και Κηδεμό¬ 
νων Πέρδικας. 

η) Τον Πρόεδρο του 15 μέλους Συμβουλίου του Γυμνα¬ 
σίου. 

θ) Έναν Δημότη της Κοινότητας. 

4. Η θητείατου πρώτου Διοικητικού Συμβουλίου του Νο¬ 
μικού αυτού Προσώπου λήγει με τη λήξη της παρούσης 
κοινοτικής περιόδου. Η θητεία των μελώντου Διοικητικού 
Συμβουλίου ακολουθεί την Κοινοτική περίοδο. 

5. Πόροι του Νομικού Προσώπου είναι: 

α) Ετήσια επιχορήγηση της Κοινότητας, με 500,00 € 
τουλάχιστον. 


β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

6. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή, από τον Πρόεδρο του Διοικη¬ 
τικού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

Από την απόφαση αυτή προκαλείται δαπάνη ύψους 
500,00 ευρώ σε βάρος του προϋπολογισμού της Κοινό¬ 
τητας Πέρδικας η οποία έχει προβλεφθεί στον αντίστοιχο 
ΚΑτου προϋπολογισμού οικονομικού, έτους 2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 31 Αυγούστου 2004 

Με εντολή Γ ενικού Γ ραμματέα Περιφέρειας 
Η Διευθύντρια 

ΑΛΕΞΑΝΔΡΑ ΚΟΣΙΩΡΗ - ΓΕΩΡΓΙΟΥ 
-♦- 

Αριθ. 4824 (4) 

Διάλυση Αναπτυξιακού Συνδέσμου Σκάλας Φιλιατών 
Νομού Θεσπρωτίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις: 

α) Του Ν.2503/1997 (ΦΕΚ 107/Α/1997 "Διοίκηση, οργά¬ 
νωση, στελέχωσητης Περιφέρειας, ρύθμιση θεμάτωνγια 
την Τοπική Αυτ/ση και άλλες διατάξεις". 

β) Του άρθρου 211 του Π.Δ. 410/1995 "Δημοτικός και 
Κοινοτικός Κώδικας". 

2. Την υπ’ αριθμ.5918/16.5.1989 απόφαση Νομάρχη Θε¬ 
σπρωτίας "Περί σύστασης του Αναπτυξιακού Συνδέσμου 
Σκάλας Φιλιατών". 

3. Την υπ’ αριθμ. 6/2004 απόφαση του Διοικητικού Συμ¬ 
βουλίου του ανωτέρω Συνδέσμου "Περί διάλυσης του 
Συνδέσμου λόγω λήξης του χρονικού διαστήματος για το 
οποίο έχει συσταθεί". 

4. Την υπ’ αριθμ. 20921/19.9.2001 Απόφαση του Γ ενικού 
Γ ραμματέα Περιφέρειας Ηπείρου "Μεταβίβαση αρμοδιο¬ 
τήτων και παροχή εξουσιοδότησης με εντολή Γ. Γ. Περι¬ 
φέρειας στους Διευθυντές Τοπικής Αυτοδιοίκησης και 
Δ/σης, (ΦΕΚ 1271/Β /2.10.2001), αποφασίζουμε: 

Διαλύουμε τον Αναπτυξιακό Σύνδεσμο Σκάλας Φιλια- 
τών Νομού Θεσπρωτίας, λόγω συμπλήρωσης του χρονι¬ 
κού διαστήματος για το οποίο έχει συσταθεί. 

Η κατανομή της περιουσίας του Συνδέσμου καθώς και 
τα δικαιώματα και οι υποχρεώσεις των Δήμων που συμμε¬ 
τείχαν σ’ αυτόν καθορίζονται με απόφαση του Διοικητικού 
Συμβουλίου. 

Από την απόφαση αυτή δεν προκαλείται δαπάνη σε 
βάρος των προϋπολογισμών των Δήμων Παραμυθιάς και 
Φιλιατών, που συμμετείχαν στον Αναπτυξιακό Σύνδεσμο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 24 Αυγούστου 2004 

Με εντολή Γ ενικού Γ ραμματέα Περιφέρειας 
Η Διευθύντρια 

ΑΛΕΞΑΝΔΡΑ ΚΟΣΙΩΡΗ - ΓΕΩΡΓΙΟΥ 

Αριθ. οικ. 13209 (5) 

Σύσταση Αμιγούς Αναπτυξιακής Δημοτικής Επιχείρηση 
Δήμου Ανδανίας(Α.Δ.Ε.Δ.ΑΝ.), Ν. Μεσσηνίας. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 277 του Δ.Κ.Κ. (Π.Δ.410/ 
1995) "περί συστάσεως και νομικής φύσης των Επιχειρή¬ 
σεων των ΟΤΑ". 

2. Τιςδιατάξειςτουάρθρου21 παρ. 16 Ν. 2218/1994 και 
άρθρο 5 παρ. 10 Ν. 2307/1995, και άρθρο 11 παρ. 22 
Ν.2503/1997. 

3. Τις υπ’ αριθμ. 120/2003 και 29/2004 αποφάσεις του 
Δ.Σ. Ανδανίας με τις αποφασίζεται η σύσταση αμιγούς 
Αναπτυξιακής Δημοτικής Επιχείρησης (καθορίζονται τα 
άρθρα του καταστατικού αυτής) και ανατίθεται η σύνταξη 
της Οικονομοτεχνικής Μελέτης, αντίστοιχα, σύμφωνα με 
τα οριζόμενα στις ανωτέρω διατάξεις. 

4. Την Μελέτη Σύστασης της Αμιγούς Αναπτυξιακής Δη¬ 
μοτικής Επιχείρησης Δήμου Ανδανίας και το Α.Π. 10102/ 
9.7.2004 Πρωτόκολλο Παράδοσης - Παραλαβής του Επι- 
βλέποντος την ανωτέρω Μελέτη, αποφασίζουμε: 

Συνιστούμε στο δήμο ΑΝΔΑΝΙΑΣ Αμιγή Αναπτυξιακή 
Δημοτική Επιχείρηση, που διέπεται από τα ακόλουθα άρ¬ 
θρα: 

Άρθρο 1 

Σύσταση και Νομική Μορφή 

Συνίσταται ΑΜΙΓΗΣ ΕΠΙΧΕΙΡΗΣΗ του Δήμου Ανδανίας, 
διεπομένη από τα Άρθρα 277 επόμενα του ΔΚΚ (Π.Δ. 
410/1995-ΦΕΚΑ’231). 

Η παραπάνω Επιχείρηση αποτελεί Νομικό Πρόσωπο 
Ιδιωτικού Δικαίου και διέπεται από τους κανόνες της Ιδιω¬ 
τικής Οικονομίας. 

Άρθρο 2 

Επωνυμία 

Επωνυμία της επιχείρησης είναι: "ΑΝΑΠΤΥΞΙΑΚΗ ΔΗ¬ 
ΜΟΤΙΚΗ ΕΠΙΧΕΙΡΗΣΗ ΔΗΜΟΥ ΑΝΔΑΝΙΑΣ - Α.Δ.Ε.Δ.ΑΝ" 

Άρθρο 3 

Έτος Ίδρυσης - Διάρκεια 

Η διάρκεια της επιχείρησης ορίζεται 20ετής, αρχομέ- 
νης από την βέβαια και ακριβή ημερομηνία της - κατά νό¬ 
μο -τήρησης των όρων δημοσιότητας της, ήτοι της δημο¬ 
σίευσης της απόφασης του Δημοτικού Συμβουλίου Ανδα¬ 
νίας, περί σύστασης της επιχείρησης στην Εφημερίδα 
της Κυβερνήσεως. 

Άρθρο 4 
Έδρα 

Έδρα της επιχείρησης ορίζεται ο Δήμος Ανδανίας και 
συγκεκριμένα το Δ.Δ. Διαβολιτσίου. 

Άρθρο 5 
Σκοπός 

Σκοπός της Επιχείρησης είναι: 

- Η εκτέλεση έργων που έχουν σκοπό την εξυπηρέτηση 
του κοινού, καθώς και την οικονομική εκμετάλλευση των 
έργων αυτών. 


- Η παραγωγή αγαθών ή η παροχή υπηρεσιών που 
έχουν σκοπό την εξυπηρέτηση του κοινού. 

- Την ανάπτυξη δραστηριοτήτων, που έχουν σκοπό την 
πραγματοποίηση εσόδων. 

Αναλυτικότερα, ο Σκοπός της Επιχείρησης είναι: 

- Η εκτέλεση έργων τα οποία εμπίπτουν κατά κανόνα ή 
ταυτίζονται με τις αποκλειστικές αρμοδιότητες του Δή¬ 
μου και αποβλέπουν στην εξυπηρέτηση των αναγκώντων 
δημοτών του, αλλά και στην προώθηση της κοινωνικής, 
πολιτιστικής και οικονομικής ανάπτυξης της δημοτικής 
περιοχής. Επίσης, η εκτέλεση έργων κοινωνικοοικονομι¬ 
κής ανάπτυξης, τα οποία αφορούν στην ευρύτερη όμορη 
διαδημοτική περιοχή και απαιτούν την διαδημοτική συ¬ 
νεργασία. 

- Η παραγωγή αγαθών ή/και η παροχή υπηρεσιών που 
έχουν σκοπό την εξυπηρέτηση του κοινού. 

- Η ανάπτυξη δραστηριοτήτων, που έχουν σκοπό την 
πραγματοποίηση εσόδων. 

Ενδεικτικά, και όχι περιοριστικά, οι σκοποί της επιχεί¬ 
ρησης είναι: 

1. Η μελέτη και κατασκευή και συντήρηση κοινωφελών 
έργων υποδομής. 

Όπως π.χ.: Οδικά έργα, αρδευτικά έργα, οικιστικά και 
κτιριακά έργα, υδρευτικά και αποχετευτικά έργα, βιομη¬ 
χανικά και βιοτεχνικά έργα, βιολογικοί καθορισμοί κ.λ.π. 
και γενικότερα η υλοποίηση / συντήρηση έργων υποδο¬ 
μών ή άλλων εγκαταστάσεων που αποβλέπουν στην ανά¬ 
πτυξη και βελτίωση της αναπτυξιακής υποδομής. Οι με¬ 
λέτες γενικά, οι έρευνες και οι κατασκευές θα γίνονται 
από τις υπηρεσίες της επιχείρησης ή από ειδικούς συ¬ 
νεργάτες του εσωτερικού ή του εξωτερικού με τους οποί¬ 
ους μπορεί να συμβάλλεται η επιχείρηση. 

2. Τα έργα που ανήκουν στη σφαίρα της Ιδιωτικής Οικο¬ 
νομίας και Εμπορικής ή Βιομηχανικής / Βιοτεχνικής δρα¬ 
στηριότητας. 

3. Η παραγωγή αγαθών ή η παροχή Υπηρεσιών προς 
Τρίτους σε ανταποδοτική βάση ή και σε μη ανταποδοτική 
βάση, εφόσον αυτό είναι οικονομικά εφικτό και εξυπηρε¬ 
τεί τους σκοπούς της επιχείρησης. 

4. Υπηρεσίες κάθε μορφής και Μελέτες κάθε κατηγο¬ 
ρίας, με σκοπό, τόσο την υποστήριξη του Δήμου και των 
Ιδιωτών για την ένταξη τους σε Εθνικά και Κοινοτικά Προ¬ 
γράμματα για την εκμετάλλευση των χρηματοδοτικών - 
επενδυτικών ευκαιριών, όσο και την ανάδειξη και αξιοποί¬ 
ηση κάθε αναπτυξιακού πόρου της δημοτικής και όμορης 
διαδημοτικής περιοχής. 

3. Η ανάληψη κάθε είδους δραστηριοτήτων, που έχουν 
σκοπό την πραγματοποίηση εσόδων: 

Όπως π.χ.: 

- Δημοτικής Συγκοινωνίας 

- ΑΞΙΟΠΟΙΗΣΗΣ ΚΑΙ ΕΚΜΕΤΑΛΛΕΥΣΗΣ ΠΕΖΟΔΡΟ¬ 
ΜΙΩΝ ΚΑΙ ΚΟΙΝΟΧΡΗΣΤΩΝ ΧΩΡΩΝ 

- Η ανάληψη από την ίδια ή η υποβοήθηση και συμμετο¬ 
χή σε επενδυτικές πρωτοβουλίες άλλων δημοσίων ή ιδιω¬ 
τικών φορέων και επιχειρήσεων για την εν "γένει" αξιοποί¬ 
ηση και προβολή γεωργικών, δασικών, κτηνοτροφικών, 
αλιευτικών, άλλης μορφής και κατηγορίας φυσικών πό¬ 
ρων με την ανάληψη οιασδήποτε πρωτοβουλίας και την 
ίδρυση ή την συμμετοχή σε σχετικούς φορείς. 

4. Η ανάληψη κάθε είδους δραστηριοτήτων που σκοπό 
έχουν την ουσιαστική και ολοκληρωμένη πολιτιστική ανά¬ 
πτυξη του Δήμου, η καλλιέργεια σε βάθος της καλλιτεχνι¬ 
κής ευαισθησίας και της αγάπης για τις τέχνες, η προ- 

στασία της εθνικής και δημοτικής πολιτιστικής ταυτότη¬ 
τας, η αναγωγή καθημερινής και η ενεργητική και συνει¬ 
δητή συμμετοχή των πολιτών στην πολιτιστική ζωή του 
Δήμου. 

7. Η ανάληψη κάθε είδους δραστηριοτήτων που σκοπό 
έχουν την ουσιαστική και ολοκληρωμένη τουριστική ανά¬ 
πτυξη του Δήμου 

Όπωςπ.χ.: 

- Η προβολή των τουριστικών πόρων της δημοτικής πε- 
ριοχής 

- Η αξιοποίηση των τουριστικών πόρων της δημοτικής 
περιοχής 

- Η λειτουργία παιδικών κατασκηνώσεων. 

8. Η ανάληψη κάθε είδους δραστηριοτήτων που σκοπό 
έχουν την ουσιαστική και ολοκληρωμένη ανάπτυξη των 
κοινωνικών υποδομών και δομών κοινωνικής μέριμνας και 
φροντίδας του Δήμου 

Όπωςπ.χ.: 

- Η ίδρυση και Λειτουργία "Κέντρου Ημερήσιας Φροντί¬ 
δας Ηλικιωμένων (ΚΗΦΗ)" 

- Η ίδρυση και λειτουργία Δομής "Βοήθεια στο Σπίτι" 

- Λειτουργία Νέων Δομών ή/και νέων τμημάτων σε υφι¬ 
στάμενες δομές Βρεφονηπιακών ή/και Βρεφονηπιακών 
Ολοκληρωμένης Φροντίδας ή/και Παιδικών Σταθμών 
ή/και Κέντρων Δημιουργικής Απασχόλησης Παιδιών ή/και 
Κέντρων Δημιουργικής Απασχόλησης Παιδιών με Αναπη¬ 
ρία (ΚΔΑΠ Μ ΕΑ). 

9. Η ανάληψη κάθε είδους δραστηριοτήτων που σκοπό 
έχουν την ουσιαστική και ολοκληρωμένη περιβαλλοντική 
και βιώσιμη και αειφόρο ανάπτυξη της δημοτικής περιο¬ 
χής του Δήμου Ανδανίας, με τον σχεδίασμά και την υλο¬ 
ποίηση ανάλογων πολιτικών -προγραμμάτων και έργων 
προστασίας και ανάδειξής της. 

10. Η παροχή Εκπαιδευτικών Υπηρεσιών δια βίου Κα¬ 
τάρτισης (Εκπαιδευτικών Προγραμμάτων ή Σεμιναρίων), 
μη Επιδοτούμενων από την Ε.Ε. /Ευρωπαϊκό Κοινωνικό 
Ταμείο(Ε.Κ.Τ), σεΑνέργουςκαμη, Νέους και Γυναίκες, σε 
οποιοδήποτε θεματικό πεδίο κρίνεται αναγκαίο και απα¬ 
ραίτητο από τις ανάγκες της τοπικής αγοράς εργασίας. 

11. Η σύναψη προγραμματικών συμβάσεων σύμφωνα 
με τους νόμους 1416/1984 και 2601/1998 και παντός άλ¬ 
λου σχετικού νόμου, όπως μετά οιαδήποτε τροποποίηση 
μέχρι σήμερα ή στο μέλλον ισχύουν. 

12. Η ενθάρρυνση και ενίσχυση του ρεύματος παλιννό- 
στησηςτων αποδήμων Ελλήνων, με την παροχή οικονομι¬ 
κών ή πάσης άλλης μορφής κινήτρων και υπηρεσιών. 

13. Κάθε άλλο Έργο, Εργασία και Υπηρεσία, το οποίο 
συμβάλλει στην πολύπλευρη (κοινωνική, οικονομική, του¬ 
ριστική και πολιτιστική) ανάπτυξη του Δήμου και της ευ¬ 
ρύτερης όμορης διαδημοτικής περιοχής. 

Για την επίτευξη των προμνησθέντων σκοπών και έρ¬ 
γων, η επιχείρηση δύναται να συστήνει θυγατρικές αυτής 
εταιρείες, να συμμετέχει σε κοινοπραξίες και γενικά να 
προβαίνει σε συνεργασίες που προωθούν τον σκοπό και 
το έργο της. 

Οι διατάξεις των σκοπών και του έργου που επιδιώκει η 
επιχείρηση, ερμηνεύονται σύμφωνα με τον νόμο τα συ¬ 
ναλλακτικά ήθη, την καλή πίστη και πάντοτε προς προα¬ 
γωγή των σκοπών της εταιρείας οι οποίοι αποβλέπουν 
στην προστασία του δημοσίου συμφέροντος, την ανά¬ 
πτυξη, την κοινωνική και οικονομική πρόοδο, όπως και την 
κοινωνική και οικονομική ευημερία της περιοχής. 


Άρθρο 6 
Διοίκηση 

Η επιχείρηση διοικείται από: 

α. Το Διοικητικό Συμβούλιο. 

β. Τον Πρόεδρο και τον Αντιπρόεδρο του Διοικητικού 
Συμβουλίου. 

γ. Τον Διευθυντή, που ορίζεται ένα από τα μέλη του Δ.Σ. 
ή που προσλαμβάνεται, σύμφωνα με τον Κανονισμό Προ¬ 
σωπικού (παρ. 2 του άρθρου 283του ΔΚΚ (Π.Δ. 410/1995 
-ΦΕΚΑ’ 231). 

1. Το Διοικητικό Συμβούλιο αποτελείται από επτά μέλη, 
τα οποία ορίζονται από το Δημοτικό Συμβούλιο. Από τα 
μέλη αυτά, τουλάχιστον δύο (2) είναι αιρετοί εκπρόσωποι 
του Δήμου, έκτων οποίων το ένα (1) από μειοψηφία, ένα 
(1) είναι εκπρόσωπος των εργαζόμενων στην επιχείρηση 
αν αυτή απασχολεί περισσότερους από είκοσι εργαζόμε¬ 
νους, και ένα (1) είναι εκπρόσωπος κοινωνικού φορέα της 
περιοχής. Τα υπόλοιπα μέλη είναι δημότες ή κάτοικοι δή¬ 
μου ή κοινότητας της περιφέρειας της δημοτικής περιο¬ 
χής των οποίων η επαγγελματική ή επιστημονική ιδιότητα 
ή η κοινωνική δραστηριότητα είναι συναφείς προς το αντι¬ 
κείμενο της επιχείρησης. 

Επίσης, το Δημοτικό Συμβούλιο ορίζει ισάριθμα Ανα¬ 
πληρωματικά Μέλη ή πέντε (5) αναπληρωματικά μέλη εκ 
των οποίων ένα (1) είναι μέλος του δημοτικού συμβουλί¬ 
ου, ένα (1) είναι εκπρόσωπος κοινωνικού φορέα και ένα 
(1) είναι εκπρόσωπος των εργαζομένων. Τα εν λόγω τρία 
αναπληρωματικά μέλη αναπληρώνουν, εφόσον απαιτη¬ 
θεί, τα αντίστοιχα τακτικά μέλη ενώ τα άλλα δύο (2) ανα¬ 
πληρωματικά μέλη αναπληρώνουν, εφόσον απαιτηθεί, τα 
λοιπά τακτικά μέλη. 

2. Το Δημοτικό Συμβούλιο ορίζει από τα Μέλη του Διοι¬ 
κητικού Συμβουλίου τον Πρόεδρο και τον Αντιπρόεδρο 
του. 

3. Στον Πρόεδρο και τον Αντιπρόεδρο του Δ.Σ. για τις 
υπηρεσίες, που παρέχουν στην επιχείρηση μπορεί να κα¬ 
ταβάλλεται αποζημίωση, που ορίζεται με απόφαση του 
δημοτικού συμβουλίου, ύστερα από πρόταση του Δ.Σ. 
της επιχείρησης. 

4. Οι εκπρόσωποι των εργαζομένων εκλέγονται από τη 
γενική συνέλευση τους, που συγκαλείται από το διοικητι¬ 
κό συμβούλιο του συλλόγου των εργαζομένων στην επι¬ 
χείρηση, μέσα σε δεκαπέντε μέρες από τότε που θα πάρει 
τη σχετική γραπτή πρόσκληση του προέδρου του διοικη¬ 
τικού συμβουλίου της επιχείρησης. 

Σε περίπτωση που δεν υπάρχει σύλλογος των εργαζο¬ 
μένων ή δεν υπάρχει ενιαίος σύλλογος, ο πρόεδρος του 
διοικητικού συμβουλίου της επιχείρησης συγκαλεί όλους 
τους εργαζομένους σε γενική συνέλευση με σκοπό την 
εκλογή των εκπροσώπων των εργαζομένων. Στην ίδια πε¬ 
ρίπτωση, η γενική συνέλευση των εργαζομένων, με ειδικό 
κανονισμό, ρυθμίζει τα σχετικά με τη σύγκληση της γενι¬ 
κής συνέλευσης και τον τρόπο εκλογής των εκπροσώπων 
των εργαζομένων. 

Πάντως σε περίπτωση παράλειψης του προέδρου του 
διοικητικού συμβουλίου της επιχείρησης να απευθύνει τη 
σχετική πρόσκληση προς το σύλλογο των εργαζομένων ή 
να συγκαλέσει τους εργαζομένους της επιχείρησης σε 
γενική συνέλευση, οι εργαζόμενοι μπορούν να ενεργή¬ 
σουν σχετικά και χωρίς την πρόσκληση προέδρου του δι¬ 
οικητικού συμβουλίου της επιχείρησης. 

5. Τον κοινωνικό φορέα που θα εκπροσωπηθεί στο διοι¬ 
κητικό συμβούλιο της επιχείρησης επιλέγει το δημοτικό 
συμβούλιο και είναι κατά προτίμηση συνεταιρισμός κα- 
τοίκωντης περιφέρειας του Δήμου, που εκπροσωπεί τους 
καταναλωτές των προϊόντων (αγοραστές ή χρήστες) ή 
τους χρήστες των έργων ή υπηρεσιών της επιχείρησης, 
άλλος κοινωνικός φορέας που τα μέλη του εξυπηρετού¬ 
νται ή επηρεάζονται από τη δραστηριότητα αυτής της επι¬ 
χείρησης. Αν δεν υπάρχει τέτοιος συνεταιρισμός ή άλλος 
κοινωνικός φορέας στην περιφέρεια του Δήμου, τότε το 
δημοτικό συμβούλιο επιλέγει παραπλήσιο φορέα. 

Ο εκπρόσωπος του κοινωνικού φορέα στο διοικητικό 
συμβούλιο της επιχείρησης ορίζεται με απόφαση του δι¬ 
οικητικού συμβουλίου του κοινωνικού φορέα σε τριάντα 
ημέρες από την κοινοποίηση της σχετικής πρόσκλησης 
του Δημάρχου, αν παρέλθει άπρακτη η προθεσμία αυτή, 
το δημοτικό συμβούλιο μπορεί να επιλέξει άλλον κοινωνι¬ 
κό φορέα προς εκπροσώπηση στο διοικητικό συμβούλιο 
με τα ίδια κριτήρια και διαδικασίες. 

Στο διοικητικό συμβούλιο μπορεί να εκπροσωπηθούν 
περισσότεροι από ένα κοινωνικοί φορείς. 

6. Μέλη του διοικητικού συμβουλίου δεν μπορούν να εί¬ 
ναι επιχειρηματίες ή μέλη του διοικητικού συμβουλίου ή 
διευθυντές επιχειρήσεων, που συνδέονται με την επιχεί¬ 
ρηση με σύμβαση έργου ή είναι προμηθευτές της επιχεί¬ 
ρησης ή έχουν αντικείμενο όμοιο ή συναφές προς αυτό 
της επιχείρησης. 

Το κώλυμα αυτό δεν ισχύει αν η επιχείρηση αυτή είναι 
επίσης επιχείρηση του Δήμου. 

Άρθρο 7 

Διοικητικό Συμβούλιο 
(Θητεία - Αντικατάσταση - Αναπλήρωση). 

1. Η θητεία του διοικητικού συμβουλίου ακολουθεί τη 
δημοτική περίοδο και σε κάθε περίπτωση λήγει το αργό¬ 
τερο τρεις μήνες μετά την εγκατάσταση του δημοτικού 
συμβουλίου. 

Το δημοτικό συμβούλιο οφείλει να ορίσειτα μέλη του δι¬ 
οικητικού συμβουλίου μέσα στην παραπάνω προθεσμία 
και σε περίπτωση σύστασης νέας επιχείρησης μέσα σε 
τρεις μήνες από τη δημοσίευση της συστατικής πράξης. 

2. Σε περίπτωση που για οποιοδήποτε λόγο δεν ορι¬ 
στούν τα μέλη του διοικητικού συμβουλίου της επιχείρη¬ 
σης από το νέο δημοτικό συμβούλιο, παρατείνεται η θη¬ 
τεία του διοικητικού συμβουλίου μέχρι να οριστούν αυτά. 

3. Τα μέλη του διοικητικού συμβουλίου μπορεί να αντι- 
κατασταθούν κατά τη διάρκεια της θητείας τους για απο- 
χρώνταλόγο με απόφαση του δημοτικού συμβουλίου που 
τα έχει ορίσει, η οποία λαμβάνεται με την απόλυτη πλειο- 
ψηφία του νόμιμου αριθμού των μελών του. Ειδικά για την 
αντικατάσταση των εκπροσώπων των εργαζομένων και 
του κοινωνικού φορέα της περιοχής απαιτείται η σύμφω¬ 
νη γνώμη του οργάνου που τους πρότεινε. 

4. Αν μέλη του διοικητικού συμβουλίου δεν δεχθούν τον 
ορισμό τους, μέσα σε τριάντα μέρες από την επίδοση του 
σχετικού εγγράφου, ή παραιτηθούν ή πεθάνουν ή αντικα- 
τασταθούν ή αν παραμείνουν κενές θέσεις μελών για 
οποιονδήποτε άλλο λόγο, τότε αντικαθίστανται από τα 
αναπληρωματικά μέλη του διοικητικού συμβουλίου, με τη 
σειρά που αυτά έχουν ορισθεί, με πράξη του δημοτικού 
συμβουλίου. Εάν και τα αναπληρωματικά μέλη εξαντλη¬ 
θούν, το διοικητικό συμβούλιο, μέχρι να οριστούν οι αντι¬ 
καταστάτες τους, λειτουργεί νόμιμα με την ελλιπή σύνθε¬ 


ση του, που δεν μπορεί πάντως να είναι μικρότερη από τον 
αριθμό των μελών που χρειάζεται για την απαρτία. Νόμι¬ 
μα επίσης λειτουργεί το διοικητικό συμβούλιο μέχρι να 
οριστούν οι εκπρόσωποι των εργαζομένων και του κοινω¬ 
νικού φορέα της περιοχής. 

5. Μέλος του διοικητικού συμβουλίου που απουσιάζει 
αδικαιολόγητα από τις συνεδριάσεις του επί διάστημα με¬ 
γαλύτερο τωντριών μηνών θεωρείται ότι παραιτήθηκε και 
αντικαθίσταται με απόφαση του δημοτικού συμβουλίου. 

Άρθρο 8 

Διοικητικό Συμβούλιο 
(Σύγκλιση - Απαρτία - Λήψη Αποφάσεων) 

1. Το διοικητικό συμβούλιο συνέρχεται τακτικά τουλάχι¬ 
στον μία φορά το μήνα και έκτακτα όταν οι υποθέσεις της 
επιχείρησης το απαιτούν. Το διοικητικό συμβούλιο συ- 
γκαλείται από τον πρόεδρο του, ο οποίος υποχρεώνεται 
να το συγκαλέσει και όταν το ζητήσουν το ένα τρίτο των 
μελών του ή ο Δήμαρχος ή το Δημοτικό Συμβούλιο, οι 
οποίο ορίζουν ταυτόχρονα και το σκοπό της σύγκλησης. 

2. Το διοικητικό συμβούλιο συνεδριάζει στην έδρα της 
επιχείρησης και βρίσκεται σε απαρτία, εφόσον ο αριθμός 
των παρόντων είναι μεγαλύτερος από το μισό του νόμι¬ 
μου αριθμού των μελών του. 

3. Οι αποφάσεις του διοικητικού συμβουλίου λαμβάνο- 
νται με την απόλυτη πλειοψηφία των παρόντων και σε πε¬ 
ρίπτωση ισοψηφίας επικρατεί η ψήφος του προέδρου. Η 
ψηφοφορία είναι φανερή, ενώ γίνεται υποχρεωτικά μυ¬ 
στική με ψηφοδέλτια ψηφοφορία αν υπάρχει ιδιαίτερος 
λόγος και ζητηθεί από δύο μέλη του συμβουλίου. 

4. Για τις συνεδριάσεις του διοικητικού συμβουλίου τη¬ 
ρούνται πρακτικά σε Ειδικό Βιβλίο. Τα πρακτικά υπογρά¬ 
φονται από τον πρόεδρο καιτα μέλη του συμβουλίου, που 
είναι παρόντα στη συνεδρίαση. Τα πρακτικά τηρούνται 
από υπάλληλο της επιχείρησης, που ορίζεται με απόφα¬ 
ση του συμβουλίου. 

Άρθρο 9 

Διοικητικό Συμβούλιο 

(Αρμοδιότητες του Διοικητικού Συμβουλίου) 

Το διοικητικό συμβούλιο διοικεί και διαχειρίζεται τις 
υποθέσεις που αφορούν την επιχείρηση, εκτός από τις 
περιπτώσεις, που αρμόδιο είναι το δημοτικό συμβούλιο, 
σύμφωνα με τις διατάξεις του ΔΚΚ ή με αυτή τη συστατι¬ 
κή πράξη, και ιδιαίτερα: 

α) Διορίζει και απολύει το υπαλληλικό και εργατοτεχνι- 
κό προσωπικό και αποφασίζει για όλες τις μεταβολές της 
υπηρεσιακής του κατάστασης. 

β) Ψηφίζει τον προϋπολογισμό, εγκρίνει τον ισολογισμό 
και καταρτίζει την έκθεση πεπραγμένων στο τέλος κάθε 
διαχειριστικής χρήσης. 

γ) Καθορίζει τις τιμές και τους όρους για τη διάθεση των 
προϊόντων της επιχείρησης ή για τη χρήση των υπηρε¬ 
σιών της. 

δ) Αποφασίζει για τον τρόπο ανάθεσης των μελετών, 
εκτέλεσης των έργων και διενέργειας των προμηθειών, 
αναθέτει τη σύνταξη των μελετών και την εκτέλεση των 
έργων και εγκρίνειτις μελέτες καιτις προμήθειες όπως ει¬ 
δικότερα ορίζεται στον σχετικό κανονισμό. 

ε) Αποφασίζει για την αγορά και τη μίσθωση ακινήτων 
και κινητών, που είναι χρήσιμα στην επιχείρηση και την εκ- 

ποίηση, εκμίσθωση και γενικότερα εκμετάλλευση ακινή¬ 
των και κινητών που ανήκουν στην επιχείρηση. 

στ) Αποφασίζει την άσκηση και παραίτηση από οποιο- 
δήποτε ένδικο μέσο ενώπιον οποιουδήποτε δικαστηρίου 
και διοικητικής αρχής, καθώς και τα σχετικά με δικαστι¬ 
κούς και εξώδικους συμβιβασμούς. 

ζ) Αποφασίζει τη σύναψη κάθε φύσης δανείων, και μπο¬ 
ρεί για ασφάλεια τους να εκχωρεί το σύνολο ή μέρος από 
τις προσόδους της επιχείρησης, και αποφασίζει την πα¬ 
ροχή δικαιωμάτων υποθήκης σε ακίνητα της. 

η) Γνωμοδοτεί για όλα τα θέματα που αφορούν την επι¬ 
χείρηση, εφόσοντα θέματα αυτά ανήκουν στην αποφασι¬ 
στική αρμοδιότητα του δημοτικού συμβουλίου. 

Άρθρο 10 

Διοικητικό Συμβούλιο 
(Εποπτεία) 

1. Το διοικητικό συμβούλιο στέλνει όλες τις αποφάσεις 
του, το αργότερο εντός δέκα ημερών από την έκδοσή 
τους στο δήμο, στον οποίο ανήκει η επιχείρηση. 

2. Οι αποφάσειςτου διοικητικού συμβουλίου της επιχεί¬ 
ρησης εγκρίνονται από το δημοτικό συμβούλιο αν αφο¬ 
ρούν: 

α) Την ψήφιση του προϋπολογισμού της επιχείρησης 
και τις μεταβολές του. 

β) Την αγορά ή εκποίηση ακινήτων ή την επιβάρυνση αυ¬ 
τών με εμπράγματα δικαιώματα. 

γ) Τη διάθεση των καθαρών κερδών, σύμφωνα με τις 
διατάξεις της παρ. 3 του άρθρου 280 του ΔΚΚ/πδ 410-95. 

δ) την επέκταση των εγκαταστάσεων της επιχείρησης. 
Δεν απαιτείται έγκριση αν πρόκειται για αγορά και πώλη¬ 
ση ακινήτων από επιχειρήσεις οικιστικής δραστηριότη¬ 
τας. 

ε) Τα επενδυτικά προγράμματα της επιχείρησης. 

3. Το δημοτικό συμβούλιο εγκρίνει τον ισολογισμό και 
την έκθεση πεπραγμένων, αν προβλέπεται η σύνταξη τους 
από το Π.Δ. της παρ. 5του άρθρου 283/πδ 410-95. Επίσης, 
μπορεί να αποφασίζει τη διενέργεια έκτακτου διαχειριστι¬ 
κού ελέγχου, από τα πρόσωπα που ορίζονται σύμφωνα με 
την παράγραφο 2 του άρθρου 281/πδ 410-95. 

4. Η έγκριση των αποφάσεων του διοικητικού συμβου¬ 
λίου της επιχείρησης από το δημοτικό συμβούλιο, γίνεται 
μέσα σε αποκλειστική προθεσμία ενός μηνάς, από τότε 
που θα κοινοποιηθούν οι αποφάσεις αυτές. 

Αν περάσει η προθεσμία αυτή χωρίς να έχει εκδοθεί 
απόφαση του δημοτικού συμβουλίου, θεωρείται ότι η 
απόφαση του διοικητικού συμβουλίου της επιχείρησης 
έχει εγκριθεί. 

Άρθρο 11 

Πρόεδρος - Αντιπρόεδρος - Αρμοδιότητες 

1. Το δημοτικό συμβούλιο ορίζει από τα μέλη του διοι¬ 
κητικού συμβουλίου της επιχείρησης τον πρόεδρο καιτον 
αντιπρόεδρο της επιχείρησης, οι οποίοι είναι αντίστοιχα 
πρόεδρος και αντιπρόεδρος και του διοικητικού συμβου¬ 
λίου της. 

2. Ο πρόεδρος του διοικητικού συμβουλίου εκπροσω- 
πείτην επιχείρηση στα δικαστήρια και σε κάθε αρχή και δί¬ 
νει τους όρκους που επιβάλλεται. Επίσης, μπορεί σε πε¬ 
ρίπτωση κινδύνου από αναβολή, χωρίς απόφαση του δι¬ 
οικητικού συμβουλίου, να εγείρει και αντικρούει αγωγές 
και να ασκεί ένδικα μέσα, να διορίζει πληρεξουσίους και 


να προβαίνει σε κάθε δικαστική ή εξώδικη πράξη που προ¬ 
στατεύει αμέσως στο διοικητικό συμβούλιο. 

Ο Πρόεδρος υπογράφει τις συμβάσεις, που συνάπτει η 
επιχείρηση. 

Τον πρόεδρο αναπληρώνει στα καθήκοντα του ο Αντι¬ 
πρόεδρος. 

Άρθρο 12 

Απασχόληση Μελών του Δ.Σ. - Διευθυντής 

1. Με απόφαση του δημοτικού συμβουλίου, που λαμβά- 
νεται ύστερα από πρόταση του διοικητικού συμβουλίου 
της επιχείρησης, μπορεί να ορίζεται η μερική ή πλήρης 
απασχόληση μέχρι του ενός τετάρτου των μελών του δι¬ 
οικητικού συμβουλίου στην επιχείρηση με αμοιβή. Στην 
ίδια απόφαση καθορίζονται τα μέλη που θα απασχολη¬ 
θούν, οι αρμοδιότητες και η αμοιβή τους για την πρόσθε¬ 
τη αυτήν απασχόλησή τους. Αντο ένα τέταρτο των μελών 
δεν είναι ακέραιος αριθμός, το κλάσμα που προκύπτει 
στρογγυλεύεται προς τα πάνω. 

2. Για την αποτελεσματικότερη λειτουργία της επιχεί¬ 
ρησης μπορεί το διοικητικό συμβούλιο να αναθέτει με 
απόφαση του την άσκηση του συνόλου ή μέρους των αρ¬ 
μοδιοτήτων του, εκτός των περιπτώσεων α’, β’, γ’, ε’, ζ’ και 
η’ του άρθρου 9, στον Πρόεδρο, στο Διευθυντή, στους 
Υπεύθυνους των λειτουργικών μονάδων της επιχείρησης 
και σε άλλα όργανα αυτής. 

3. Με απόφαση του διοικητικού συμβουλίου της επιχεί¬ 
ρησης μπορεί να προσλαμβάνεται διευθυντής αυτής ή να 
ορίζεται ως διευθυντής ένα από τα μέλη τους. Στον κανο¬ 
νισμό προσωπικού καθορίζονται τα προσόντα που πρέπει 
να έχει ο διευθυντής της επιχείρησης. 

Άρθρο 13 
Αποζημιώσεις 

1. Στον Πρόεδρο και τον Αντιπρόεδρο του Διοικητικού 
Συμβουλίου της επιχείρησης μπορεί να καταβάλλεται 
αποζημίωση για τις υπηρεσίες που παρέχουν στην επιχεί¬ 
ρηση. Η αποζημίωση ορίζεται με απόφαση του Διοικητι¬ 
κού Συμβουλίου της επιχείρησης. 

2. Με την ίδια διαδικασία μπορεί να καταβάλλεται απο¬ 
ζημίωση στα Μέλη του Διοικητικού Συμβουλίου για τη 
συμμετοχή τους στις συνεδριάσεις του. 

3. Για τον καθορισμό των ανωτέρω αποζημιώσεων λαμ- 
βάνεται υπόψη η οικονομική δυνατότητα της επιχείρη¬ 
σης. 

Άρθρο 14 

Κεφάλαιο της Επιχείρησης 

Το Κεφάλαιο της επιχείρησης ορίζεται σε 17.500 ευρώ. 

Άρθρο 15 

Διαχείριση - Διάθεση Κερδών 

1. Η διαχείριση των επιχειρήσεων γίνεται σύμφωνα με 
ιδιαίτερο προϋπολογισμό εσόδων και εξόδων και είναι 
ανεξάρτητη από τη δημοτική διαχείριση. 

Το οικονομικό έτος της διαχείρισης των επιχειρήσεων 
συμπίπτει με το ημερολογιακό έτος. 

2. Με απόφαση του διοικητικού συμβουλίου της επιχεί¬ 
ρησης, που εγκρίνεται από το δημοτικό συμβούλιο, τα κα¬ 
θαρά κέρδη που προκύπτουν από τη διαχείριση, μετά την 
αφαίρεση των αποσβέσεων και τη δημιουργία του απαραί- 

τητου αποθεματικού, το ύψος του οποίου ως ποσοστό επί 
των κερδών ορίζεται με απόφαση του δημοτικού συμβου¬ 
λίου μπορεί να διατίθενται για την βελτίωση ή την επέκτα¬ 
ση των εγκαταστάσεων της επιχείρησης ή να διατίθενται 
από τον Δήμο για την εκπλήρωση κοινωφελών σκοπών. 

3. Μετην ίδια απόφαση το διοικητικό συμβούλιο της επι¬ 
χείρησης εκτιμώντας τους στόχους, την αποδοτικότητα 
καιτηνπαραγωγικότητατης, μπορεί να κρατήσει μέχρι εί¬ 
κοσι πέντε στα εκατό από τα καθαρά κέρδη, σε ιδιαίτερο 
λογαριασμό για την παροχή κινήτρων στους εργαζόμε¬ 
νους , εν τη μορφή πρόσθετων υλικών αμοιβών. Τα κριτή¬ 
ρια και τη διαδικασία καταβολής των αμοιβών αυτών και 
κάθε αναγκαία λεπτομέρεια καθορίζονται στον κανονι¬ 
σμό προσωπικού. Οι πρόσθετες αυτές αμοιβές δεν απο¬ 
τελούν τακτικές αποδοχές κατά την έννοια των διατάξεων 
της εργατικής νομοθεσίας και αποτελούν φορολογητέο 
εισόδημα μόνο κατά το ήμισυ. 

4. Μετά από σχετική απόφαση του δημοτικού συμβου¬ 
λίου η εκπλήρωση των κοινωφελών σκοπών της παρ. 2 
του άρθρου αυτού μπορεί να γίνει από την ίδια την επιχεί¬ 
ρηση, για λογαριασμό του δήμου. 

Άρθρο 16 

Ταμειακή Υπηρεσία - Διαχειριστικός Έλεγχος 

1. Η Ταμιακή Υπηρεσία της επιχείρησης είναι ανεξάρτη¬ 
τη από τη ν Ταμιακή Υπη ρεσία το υ Δή μο υ. 

2. Ο τακτικός διαχειριστικός έλεγχος της επιχείρησης 
γίνεται από δύο ελεγκτές, που διορίζονται από το Δημοτι¬ 
κό Συμβούλιο στην αρχή κάθε οικονομικού έτους. Μετην 
ίδια απόφαση ορίζεται και η αμοιβή τους. 

Ως Ελεγκτές ορίζονται ορκωτοί λογιστές / ελεγκτές ή 
πρόσωπα που έχουν το δικαίωμα να οριστούν σε ανώνυ¬ 
μη εταιρεία. 

3. Με απόφαση του Περιφερειακού Διευθυντή, εφόσον 
συντρέχει ειδική περίπτωση, μπορεί να ενεργείται έκτα¬ 
κτος διαχειριστικός έλεγχος της επιχειρήσεως από ορκω¬ 
τούς ελεγκτές, που ορίζονται από τον Περιφερειακό Διευ¬ 
θυντή. Με την ίδια απόφαση ορίζεται και η αμοιβή τους, η 
οποία βαρύνει τον προϋπολογισμό της επιχείρησης. 

Άρθρο 17 
Κανονισμοί 

1. Οι Κανονισμοί που συντάσσονται από το Διοικητικό 
Συμβούλιο της επιχείρησης και εγκρίνονται από το Δημο¬ 
τικό Συμβούλιο, είναι: 


Α) ο Εσωτερικός Κανονισμός Υπηρεσιών, με τον οποίο 
καθορίζονται η Οργάνωση, η Διάρθρωση και οι Αρμοδιό¬ 
τητες της επιχείρησης και το Ανώτατο Όριο του Αριθμού 
του Προσωπικού, και 

Β) ο Κανονισμός Διαχείρισης. 

2. Από το Δ.Σ. συντάσσεται Κανονισμός Προσωπικού 
που καθορίζει τους κανόνες που διέπουν την Πρόσληψη, 
τα Προσόντα του προσωπικού και το Πειθαρχικό του Δί¬ 
καιο. Με απόφαση του Δ.Σ. μπορεί να συντάσσονται και 
άλλοι Κανονισμοί, που κρίνονται απαραίτητοι για την λει¬ 
τουργία της επιχείρησης. 

3. Το Προσωπικό της επιχείρησης συνδέεται με αυτή με 
σχέση ιδιωτικού δικαίου. 

4. Στην επιχείρηση γίνονται Αποσβέσεις με τα ποσοστά, 
που ορίζει η Φορολογική Νομοθεσία. 

Άρθρο 18 

Βιβλία και Στοιχεία Επιχείρησης 

Οι διατάξεις του Π.Δ. 520/1988 "Βιβλία και στοιχεία που 
πρέπει να τηρούνται από τις αμιγείς δημοτικές και κοινο¬ 
τικές επιχειρήσεις" (ΦΕΚΑ’ 236/1988) εφαρμόζονται ανα¬ 
λογικά. 

Άρθρο 19 

Διάλυση της Επιχείρησης 

Η επιχείρηση διαλύεται με την συμπλήρωση του χρόνου 
για τον οποίο είχε συσταθεί, καθώς και σε κάθε άλλη πε¬ 
ρίπτωση, που προβλέπεται από την Συστατική Πράξη. Με¬ 
τά την Εκκαθάριση της περιουσίας της επιχείρησης όσα 
περιουσιακά στοιχεία απομένουν περιέρχονται στο Δήμο. 

Άρθρο 20 

Ακροτελεύτιο Άρθρο 

Σε κάθε περίπτωση, για κάθε τι που δεν ρυθμίζεται στη 
παρούσα συστατική πράξη, ισχύουν οι ρυθμίσειςτου ΠΕ¬ 
ΜΠΤΟΥ ΜΕΡΟΥΣ - ΕΠΙΧΕΙΡΗΣΕΙΣ του ΔΚΚ - Π.Δ. 410/ 
1995 - Άρθρα 277 επόμενα, καθώς και κάθε άλλη αναλο¬ 
γική διάταξη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 23 Αυγούστου 2004 

Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




